Tripirštė uolaskėlė

Tripirštė uolaskėlė (Saxifraga tridactylites) – uolaskėlinių (Saxifragaceae) šeimos, uolaskėlių (Saxifraga) genties augalas. Auga Europoje, Šiaurės Afrikoje, Artimuosiuose Rytuose.

Stiebas laibas, status, nešakotas, raudonos spalvos, iki 18 cm aukščio. Lapai smulkūs, matomi tik prieš žydėjimą, vėliau nudžiūsta. Žiedai balti, 3-4 mm skersmens.

Augalas vienmetis. Žydi nuo balandžio iki gegužės, kartais ir iki birželio. Auga uolingose vietose, smėlynuose, kopose, molynuose.

Uolaskėliniai